2 गुटों में झगड़ा, कार्रवाई की मांग को लेकर एक गुट का ढांगू रोड पर धरना
ढांगूरोड पर पुरानी रंजिश को लेकर दो गुटों में हुए झगड़े में दो युवक जख्मी हो गए। घायल विक्रांत शुभम निवासी हरिनगर के रहने वाले हंै। सिविल अस्पताल में दोनों गुटों के लोगों ने मेडिकल करवाया। इस दौरान बीच रास्ते में दोनों पक्षों की फिर बहसबाजी हुई। इसे लेकर विक्रांत गुट के लोगों ने ढांगू रोड पर जाम लगा दिया।
मौके पर थाना डिवीजन नं. 2 गुरविंद्र सिंह समेत पुलिस पार्टी पहुंची। पुलिस ने कार्रवाई का आश्वासन देकर जाम खुलवाया। फिलहाल दोनों गुटों ने एक-दूसरे पर मारपीट का आरोप लगाकर इसकी शिकायत पुलिस से की है। तहसील कंप्लेक्स में फोटो स्टेट की दुकान करने वाले घायल विक्रांत ने बताया कि 2 महीने पहले युवक ने मोहल्ले में गाली गलोज की थी। इस बीच मोहल्ला वासियों ने एक शिकायत पुलिस से भी की थी। उसने भी शिकायत में साईन किए थे। इस बात को लेकर मोहल्ले का युवक उससे रंजिश रखता था। इस युवक ने पहले शनिवार को मिशन रोड पर घेर कर मारपीट की। वह बुधवार सुबह घर से दूध लेने गया तो इस युवक ने अपने दो साथियों से मिलकर उसे रास्ते में घेर कर मारपीट की। वह जब सिविल में उपचार मेडिकल करवाने गया तो मोहल्ला का एक युवक अपने सिर पर चोटंे लगाकर पहुंच गया। उन युवकों ने पहले सिविल में धमकियां दीं और बाद में रास्ते में अपने अन्य दोस्तों को बुलाकर तेजधार हथियार लेकर धमकाया। वहीं, दूसरे गुट के लोगों ने इन आरोपों को झूठ बताया हैै। थाना डिवीजन नं.2 प्रभारी गुरविंद्र का कहना है कि दोनों पक्षों की शिकायत पर मामले की जांच की जा रही है।
हरिनगर में दो गुटों में हुए झगड़े के बाद मौके पर पहुंची पुलिस जांच करती हुई।
hin_Deva hin_Deva hin_Deva hin_Deva